b'\n_START_ARTICLE_\nAdri\xc3\xa1n Vall\xc3\xa9s\n_START_PARAGRAPH_\nAdri\xc3\xa1n Vall\xc3\xa9s (s. 3. kes\xc3\xa4kuuta 1986 Teulada, Alicante) on espanjalainen moottoriurheilija. H\xc3\xa4n on kilpaillut Formula Junior -sarjassa vuosina 2001\xe2\x80\x932003, World Series by Renault -sarjassa vuosina 2005\xe2\x80\x932006, GP2-sarjassa kausina 2006 ja 2008 sek\xc3\xa4 Superleague Formula -sarjassa 2008\xe2\x80\x932009. Vall\xc3\xa9s on my\xc3\xb6s testannut Midlandin Formula 1 -autoa vuonna 2006 ja Spykerin autoa vuonna 2007. Vall\xc3\xa9s voitti Formula Junior -sarjan mestaruuden vuonna 2002. _NEWLINE_Vall\xc3\xa9s debytoi GP2-sarjassa kaudella 2006 Campos-tallissa. H\xc3\xa4n ajoi kolmanneksi heti debyyttikilpailussaan. Muissa kilpailuissa h\xc3\xa4n ei saavuttanut pisteit\xc3\xa4. Kaudella 2008 Vall\xc3\xa9s ajoi BCN-tallissa. H\xc3\xa4n ajoi nelj\xc3\xa4nneksi Monacon kilpailussa, joka j\xc3\xa4i h\xc3\xa4nen ainoaksi pistesijakseen. Vall\xc3\xa9s siirtyi Formula Superleague -sarjaan samana vuonna. H\xc3\xa4n saavutti sarjan mestaruuden vuonna 2009. Vall\xc3\xa9s kilpaili my\xc3\xb6s Aasian GP2-sarjassa kaudella 2008\xe2\x80\x932009 saavuttaen yhden kakkossijan. Vall\xc3\xa9s on my\xc3\xb6s osallistunut Le Mansin 24 tunnin ajoon vuonna 2008 ja Silverstonen 1000 kilometrin ajoon._NEWLINE_My\xc3\xb6hemmin Vall\xc3\xa9s perusti oman tallinsa AV Formulan, joka debytoi Formula Renault Alps -sarjassa vuonna 2012. Vuonna 2013 talli kilpaili Formula Renault 3.5 -sarjassa.'